Универзитет у Београду

Електротехнички факултет

Програмирање корисничких интерфејса

A picture containing text, watch

Description automatically generated

**Пројектни задатак**

Студент:

Никола Миличевић 3130/21

Београд, 2022/2023

**Анализа корисничких захтева из угла развоја корисничког интерфејса**

У документу су описане функционалности система који за циљ има да олакша рад зоолошког врта „Пандица“. Опис функционалности чини:

* Назив функционалности
* Подаци – да ли има улазних података и ако има да ли су обавезни или опциони
* Опис

**Корисници система**

Систем поседује два типа корисника:

* Посетилац
* Запослени

**Преглед свих функционалности**

Опште функционалности које користе оба типа корисника:

* Пријава на систем
* Преглед личних података
* Промена личних података
* Промена лозинке
* Одјава са система

Списак функционалности за посетиоца:

* Преглед доступних пакета у зоо врту
* Куповина улазнице
* Преглед дешавања у зоо врту
* Лајковање дешавања у зоо врту
* Преглед свих животиња у зоо врту
* Преглед појединачне животиње
* Коментарисање животиње
* Преглед контакт информација
* Преглед пристиглих обавештења

Списак функционалности за запосленог:

* Одобравање и одбијање захтева за улазницама
* Додавање нове животиње

**Опис функционалности система**

У наставку следи детаљнији опис сваке функционалности.

**Опште функционалности:**

* Функционалност: **Пријава на систем**

Подаци: корисничко име, лозинка

Опис: Пре приступа систему приказује се форма за пријаву. Потребно је унети кориничко име и лозинку. Ако је унос исправан, корисник ће бити преумерен на почетну страницу. Ако је унос неисправан, исписује се порука о грешци и линк ка страници за промену лозинке ако је корисник заборавио.

* Функционалност: **Одјава са система**

Подаци: нема

Опис: Пријављен корисник све време има расположиву опцију да се одјави са система и заврши сесију.

* Функционалност: **Преглед личних података**

Подаци: нема

Опис: Одабиром ове ставке ставке из менија корисник може да приступи прегледу личних података (име, презиме, контакт телефон, адреса).

* Функционалност: **Измена личних података**

Подаци: неки или сви подаци из претходне ставке

Опис: На страници за преглед личних података корисник може и да врши измену личних података кликом на дугме „Уреди“. Ако су унети подаци валидног формата, након чувања приказује се порука о успешности. У случају неисправног формата података, приказује се порука о грешци који податак треба преправити. У случају одустајања од промене, кликом на дугме „Одустани“, евентуалне промене ће бити занемарене и корисник ће опет бити у моду прегледа података.

* Функционалност: **Измена лозинке**

Подаци: стара лозинка, нова лозинка

Опис: На ову страницу се може доћи преко странице за преглед профила и приликом неуспешног пријављивања ако је корисник заборавио лозинку. У форми се захтева унос старе лозинке и два пута унос нове лозинке. У случају исправно унетих података, приказује се порука о успешности радње. У случају неисправно унетих података, приказује се порука о грешци. У случају одустајања од промене, кликом на дугме „Одустани“, корисник ће бити враћен на страницу са које се дошло.

**Функционалности за посетиоца:**

* Функционалност: **Преглед доступних пакета у зоо врту**

Подаци: нема

Опис: Посетилац одабиром ставке менија за преглед пакета прелази на страницу на којој види доступне промотивне пакете и поред сваког има опцију да га купи односно да купи улазнице за тај пакет.

* Функционалност: **Куповина улазнице**

Подаци: промо код (опционо)

Опис: Посетилац на страницу за куповину улазница долази кликом на дугме за куповину улазница које се налази издвојено од осталих ставки менија или са странице за преглед пакета. Посетилац уноси количину улазница које жели да купи, опционо уноси и промо код и кликом на дугме „Купи“ завршава куповину и враћа се на почетну страницу.

* Функционалност: **Преглед дешавања у зоо врту**

Подаци: нема

Опис: Кликом на ставку менија за преглед дешавања у врту посетиоцу се приказују дешавања где свако дешавање има одређен број лајкова.

* Функционалност: **Лајковање дешавања у зоо врту**

Подаци: нема

Опис: На страници за преглед дешавања посетилац може и да лајкује дешавање кликом на иконицу „палац горе“ и тиме увећава број лајкова за један. Поновним кликом број лајкова се умањује за један.

* Функционалност: **Преглед свих животиња у зоо врту**

Подаци: нема

Опис: Кликом на ставку менија за преглед животиња посетиоцу се приказује листа животиња које се тренутно налазе у зоо врту.

* Функционалност: **Преглед појединачне животиње**

Подаци: нема

Опис: Кликом на једну од животиња на страници са преглед свих животиња корисник се пребацује на ову страницу где види више детаља о конкретној животињи као и коментаре везане за ту животињу.

* Функционалност: **Коментарисање животиње**

Подаци: текстуални коментар

Опис: На страници за преглед појединачне животиње посетилац може унети коментар у поље за коментар и кликом на дугме „Додај коментар“ његов коментар се додаје у листу коментара о тој животињи.

* Функционалност: **Преглед контакт информација**

Подаци: нема

Опис: Одабиром ставке менија за преглед контакт информација посетилац може видети информације као што су телефон, мејл, адреса и мапа где се налази зоо врт.

* Функционалност: **Преглед пристиглих обавештења**

Подаци: нема

Опис: Одабиром ставке менија за преглед обавештења посетилац може да види да ли му је запослени прихватио или одбио куповину улазница. Уколико посетилац није извршио куповину улазница, страница ће приказивати текст „Тренутно немате обавештења“. Уколико је посетилац купио улазнице али запослени још није прихватио или одбио куповину, посетилац ће видети да су му улазнице у стању обраде и тиме ће бити сигуран да је поручивање улазница било успешно и да само треба да сачека. Када се захтев посетиоца обради, ставка менија „Обавештења“ ће имати визуелни сигнал кориснику у виду узвичника или обојеног кружића како би корисник знао да има нова пристигла обавештења и да их провери.

**Функционалности за запосленог:**

* Функционалност: **Одобравање и одбијање захтева за улазницама**

Подаци: нема

Опис: Запослени одласком на страницу за Обраду захтева има листу свих необрађених захтева који су пристигли након што посетилац изврши куповину улазнице. Уз сваки захтев има могућност да кликом на дугме „Одобри“ или „Одбиј“ изврши одобравање односно одбијање захтева што ће проузроковати обавештење на страни посетиоца.

* Функционалност: **Додавање нове животиње**

Подаци: слика животиње, назив и опис

Опис: Запослени одласком на страницу „Додај животињу“ има могућност да подацима попуни форму за унос нове животиње и након чувања промена ће та животиња бити додата на листу свих животиња које може да прегледа посетилац.